राजकीय फार्मेसी संस्थान में होली मिलन समारोह
पटना सिटी| अगमकुआंस्थित राजकीय फार्मेसी संस्थान में रविवार को होली मिलन समारोह हुआ। बीफार्मा 2015 बैच के आयोजन में विद्यार्थियों ने खूब मस्ती की। प्राचार्य प्रो. शैलेंद्र कुमार ने कहा कि संस्थान लगातार विकास कर रहा है। आनेवाले दिनों में नए भवन में बीफार्मा की पढ़ाई शुरू होगी। समारोह में विद्यार्थियों ने एक-दूसरे को अबीर-गुलाल लगाकर होली की शुभकामनाएं दीं। होली के गीतों पर छात्रों ने खूब धमाल मचाया। एक से बढ़कर एक नृत्य गीत प्रस्तुत किए। साथ में लजीज व्यंजन का भी आनंद उठाया। इस दौरान राजीव सत्यार्थी, राजीव कुमार, कमलेश ठाकुर, असीम, अर्जेश राज, नीतीश, हर्ष समेत अन्य मौजूद रहे।
bho_Deva hin_Deva